Vagtchef ved Nordjyllands Politi, Karsten Kristensen oplyser til tv2nord.dk, at man i første omgang fik en melding om en drukneulykke. Det viste sig dog at være en grundstødning, hvor der ikke var grund til panik. De fire besætningsmedlemmer blev hentet ind af redningsbåden fra Sæby, hvor den grundstødte båd også blev bugseret i havn. Det er endnu uvist hvorfor skibet gik på grund.

Opsummering:
Fire mand blev først på aftenen reddet i land ud for kysten ved Voerså. Deres 25 fod store båd var gået på grund.